Amptelike provinsiale begrafnis vir bekende radioman | Netwerk24
Deur Sesona Ngqakamba, News24 08 November 2019 21:54
Die veteraanradio-omroeper Xolani Gwala sal 'n spesiale amptelike kategorie 2- provinsiale begrafnis ontvang, het die presidensie Vrydag bekend gemaak.
Gwala (44) word Saterdag in Impendle, KwaZulu-Natal, begrawe.
Xolani Gwala Foto: Elizabeth Sejake/City Press
Gwala, wat 'n omroeper by 702/Cape Talk was, is verlede Vrydag ná 'n stryd teen kanker dood.
Pres. Cyril Ramaphosa het 'n amptelike begrafnis aangekondig en gelas dat die vlae Vrydag in KwaZulu-Natal halfstok hang.
"Ons het 'n jeugdige veteraan in 'n belangrike sektor van ons land verloor. As 'n beroepsmens wat in die middel-1990's gekwalifiseer het, het Xolani Gwala saam met hom gedra die waardes van ons oorgang na demokrasie – die waardes van luister en om oop te wees vir sienings wat met jou eie bots of beledig en te fokus op oplossings," het Ramaphosa gesê.
Volgens die presidensie sal Gwala se spesiale provinsiale begrafnis ook seremoniële elemente van die polisie insluit.
Verskeie roudienste, wat deur veteraanjoernaliste, politici en luisteraars bygewoon is, is vir die omroeper gehou.
Stella Ndabeni-Abrahams, minister van kommunikasie, Panyaza Lesufi, Gauteng se LUR vir onderwys, Robert Marawa, 'n goeie vriend en mede-omroeper, en adv. Muzi Sikhakhane was onder diegene wat oor Gwala se nederigheid en kalm geaardheid gepraat het.